da da nb da da da da da da da da en da da da de da da nn da da da da da da da da da en sv da nb vi sv da da sv da it en de da de da en da fr pl hu de en da da da de de fr en da da fr it fr de da da da da da ar da
8. januar 2012 bagværk kage chokolademarcipannougatsmør
Jeg er tosset med mad, simpelthen rendyrket foodie! Jeg kan relatere langt de fleste samtaleemner til mad - og er altid god for en opskrift på stort set hvad som helst. Jeg kan lide at lave det meste fra bunden; jeg elsker at bage, og køber aldrig hverken brød eller kager. Jeg bryder mig generelt ikke om halv- eller helfabrikata, og det økologiske fylder også meget i mit hjem.
Min yngste datter er jo blevet bidt af en gal Mette Blomsterberg, og da vi indtil videre kun har prøvet 2 kager (denne og denne) fra den indkøbte “Søde sager”, syntes hun det var på tide at prøve lidt flere – og gerne en svær én!
Da vi både havde marcipan og nougat til overs fra jul (fik vist købt lidt rigeligt ind), virkede opskriften på napoleonshatte forholdsvis nem at gå til. Til trods for at både manden og jeg er vilde med napoleonshatte, har jeg aldrig bagt sådanne før, men det bliver vist ikke sidste gang – hold op, hvor var de gode. De er noget mindre end dem man normalt køber ved bageren, men smager så til gengæld af smør, god chokolade, nougat OG marcipan – mums!
Rosa lavede det meste, men syntes det var MEGET svært at forme kagerne, mørdejen gik i stykker eller satte sig ikke fast. Med fælles hjælp fik vi nu nogle flotte kager ud af det – og dyppe i chokolade var hun til gengæld god til 🙂
Fru. Blomsterberg skriver at man kommer kransekagemassen ovenpå nougaten, der ligger på mørdejen. Vi valgte i stedet at trille kugler af massen med nougat i midten – det der håndelag med sprøjteposen har jeg bare ikke.
Napoleonshatte med nougat (16 stk)
1 past. æggehvide (30 g)
250 g rå marcipan
100 g nougat 100 g mørk chokolade
Kom mel og flormelis i en skål og nulr smørret ud i melblandingen. Saml det med ægget. Kom dejen i en plastpose og lad den trække på køl i mindst ½ time (vi lavede den dagen før).
Vej æggehvide af og tilsæt rørsukker – lad det stå en halv times tid, så sukkeret begynder at blive opløst. Kom marcipan i en røremaskine (jeg kan ikke anbefale at bruge en håndmixer her), og hæld langsomt sukkermassen i mens der røres. Sørg for at det er godt blandet.
Stil massen på køl til den er gennemkold, så er den nemmere at arbejde med (igen, dagen før!)
Skær nougaten i 16 lige store stykker, tril dem til kugler. Del kransekagemassen i 16 stykker (jeg rullede massen til en pølse ved hjælp af et stykke bagepapir, og skar det dernæst i lige store stykker), tril til kugler med et stykke nougat i midten.
Rul mørdejen ud og stik den ud i cirkler á 8 cm i diameter. Kom en kransekagekugle på hver, og pres kanterne fast så de bliver til små trekanter.
Bages ved 190 grader i 8-12 minutter (vores fik 11 min.) og køler helt af på en rist.
Smelt den mørke chokolade i en skål (i microen), og dyp de kolde kager heri. Lad dem tørre et koldt sted.
Serveres med masser af varm te alternativt kaffe. De kan vist godt holde sig nogle dage på køl – det fik de bare ikke lov til herhjemme!
Napoleonshatte med nougat | Madbevægelsen -- danske madblogs siger:
8. januar 2012 kl. 12:18
[…] Excerpt from: Napoleonshatte med nougat […]
Skriv et svar Annuller svar
Din e-mailadresse vil ikke blive publiceret. Krævede felter er markeret med *
Pandekagekage jkeg lrg lwg wlgwrge owgnl roge wogw wlgewr lwgnkw wjgj ljaejnga lkwg
"Jeg har blogget siden 2008, og udvikler mig hele tiden madmæssigt. Min familie bruger bloggen flittigt, “når mor ikke er hjemme”, og er ikke blege for at kritisere, hvis jeg ikke har forklaret noget ordentligt. Jeg slår også selv opskrifter op på bloggen; man kan jo ikke huske alting. Jeg henter inspiration til opskrifter alle steder fra; når jeg spiser ude, læser kogebøger, læser blogs osv."
8000 Aarhus C mail@tobiasehlig.dk
© Alt indhold på SignesMad er omfattet af loven om ophavsret.